TITLUL: ANALIZA PRELIMINARĂ A IMPACTULUI DE

REGLEMENTARE EFECTUATĂ PENTRU PROIECTUL LEGII DE MODIFICARE ŞI COMPLETARE A LEGII METROLOGIEI NR. 647 DIN 17.11.1995 ŞI HOTĂRÎRII DE GUVERN CU PRIVIRE LA APROBAREA UNITĂŢILOR DE MĂSURĂ LEGALE ELABORATE ÎN VEDEREA ARMONIZĂRII CADRULUI NORMATIV ŞI PENTRU TRANSPUNEREA PREVEDERILOR DIRECTIVEI 80/181/CEE A CONSILIULUI PRIVIND APROPIEREA LEGISLAŢIILOR STATELOR MEMBRE REFERITOR LA UNITĂŢILE DE MĂSURĂ, ASTFEL CUM A FOST MODIFICATĂ PRIN DIRECTIVA 2009/3/CE, A PARLAMENTULUI EUROPEAN ŞI A CONSILIULUI DIN 11 MARTIE 2009

AUTORITATEA

PUBLICĂ: MINISTERUL ECONOMIEI

DATA: 01.11.2013

INTRODUCERE

Analiza preliminară a impactului de reglementare efectuată pentru proiectul Hotărîrii de Guvern cu privire la aprobarea unităţilor de măsură legale elaborate pentru armonizarea cadrului normativ şi pentru transpunerea prevederile Directivei 80/181/CEE a Consiliului privind apropierea legislaţiilor statelor membre referitor la unităţile de măsură, astfel cum a fost modificată prin Directiva 2009/3/CE,a Parlamentului European şi a Consiliului din 11 martie 2009 a fost elaborată în conformitate cu prevederile Art. 13 a Legii cu privire la principiile de bază de reglementare a activităţii de întreprinzător nr. 235-XVI din 20.07.2006 (în continuare - Legea nr. 235) şi în corespundere cu Metodologia de analiză a impactului de reglementare şi de monitorizare a eficienţei actului de reglementare, aprobată prin Hotărîrea Guvernului nr. 230 din 24.10.2006.

Analiza propusă a fost efectuată cu suportul Proiectului Băncii Mondiale "Ameliorarea Competitivităţii". Acestă analiză a folosit abordarea aplicată în cazurile armonizării cu actele normative UE.

Urmare analizei descrise în acest AIR, a fost proiectul unei hotărîri de Guvern noi, implementarea căreia va duce la conformarea Republicii Moldova cu prevederile Directivei 2009/3/CE. Adiţional, aceste prevederi vor optimiza cadrul de reglementare existent, eliminând un gol legislativ important, care constă în faptul că în Republica Moldova actualmente nu există document normativ care ar reglementa unităţile de măsură legale - mărimile, unităţile şi definiţiile lor.

DEFINIREA PROBLEMEI

Principala problemă abordată de proiectul actului normativ propus este neconcordanţa cadrului normativ existent cu prevederile Directivei 2009/3/CE, având în vedere că Moldova şi-a asumat angajamente de a transpune această directivă. Mai mult ca atât, prevederile directivei au ca scop asigurarea liberii circulaţii a produselor prin armonizarea unităţilor de măsură în tot spaţiul UE, ceea ce permite optimzarea cadrul de reglementare existent, eliminând un gol legislativ important, care constă în faptul că în Republica Moldova actualmente nu există document normativ care ar reglementa unităţile de măsură legale - mărimile, unităţile şi definiţiile lor.

Directiva 2009/3/CE stabileşte reglementarea utilizării unităţilor de măsură în scopuri economice, de sănătate publică, de siguranţă publică sau în scopuri administrative. Întrucît unităţile de măsură sînt esenţiale în utilizarea tuturor mijloacelor de măsurare, pentru a exprima măsurările sau pentru exprimarea oricărei indicaţii de mărime şi sînt utilizate în cele mai multe domenii de activitate umană, este necesar să se asigure cea mai bună claritate posibilă în utilizarea lor. Unităţile de măsură fac obiectul rezoluţiilor internaţionale adoptate de Conferinţa Generală de Măsuri şi Greutăţi (CGMG), constituită prin Convenţia Metrului, semnată la Paris pe 20 mai 1875 la care au aderat toate statele, şi care adoptă "Sistemul Internaţional de Unităţi" (SI). Prevederile Directivei nu vor afecta plasarea echipamentelor pe piaţă şi utilizarea echipamentelor plasate pe piaţă, din motivul ca Legea metrologiei nr. 647- XIII din 17 noiembrie 1995,cu modificările şi completările ulterioare, stabileşte utilizarea unităţilor de măsură ale Sistemului Internaţional de Unităţi (SI).

Directiva permite utilizarea unor indicaţii suplimentare, pe lîngă unităţile de măsură legale, pentru produsele şi echipamentele introduse pe piaţă, necesare pentru suplimentarea sau înlocuirea componentelor sau părţilor produselor, echipamentelor şi instrumentelor aflate deja pe piaţă şi care poartă indicaţii de mărime în unităţi de măsură care nu sînt unităţi de măsură legale conform prevederilor Directivei.

Directiva sprijină funcţionarea fără impedimente a pieţei interne prin nivelul de armonizare a unităţilor de măsură pe care le impune.

Componenta juridică

Angajamentele asumate

Elaborarea şi adoptarea proiectului dat de act normativ reiese din o serie de angajamente asumate în cadrul documentelor de politici publice şi în procesul de armonizare cu acquis-ul comunitar, principalele documente fiind:

• Legea metrologiei nr. 647-XIII din 17 noiembrie 1995 cu modificările şi completările ulterioare.

Actual în Art. 4 al Legii metrologiei nr. 647-XIII din 17 noiembrie 1995, cu modificările şi completările ulterioare, este prevăzut folosirea obligatorie a unităţilor de măsură legale. Conform acestui articol, unităţile de măsură legale sînt :

“a) unităţi de măsură ale Sistemului Internaţional de Unităţi (SI), cu multiplii şi submultiplii lor zecimali, adoptate de Conferinţa Generală de Măsuri şi Greutăţi, recomandate de Organizaţia Internaţională de Metrologie Legală şi prevăzute în reglementările de metrologie legală;

b) unităţi din afara SI, utilizate concomitent cu unităţile SI.”

Corespunderea cadrului normativ cu prevederile Directivei 2009/3/CE

În analiza corespunderii cadrului normativ cu prevederile Directivei 2009/23/CE, a fost aplicată abordarea folosită în procesul de transpunere a cadrului normativ UE şi anume tabelul de corespundere/concordanţă.

Elementul analitic apariţiei problemei şi estimarea dimensiunii acesteia

Proiectul propus de Hotărîre de Guvern, armonizînd cadrul normativ cu prevederile Directivei, în acelaşi timp, se conformează deciziilor Conferinţei generale privind greutăţile şi măsurile, pentru următoarele aspecte importante:

1. elimină categoria de unităţi SI suplimentare ca şi categorie separată în SI şi consideră unităţile "radian" şi "sterian" ca fiind unităţi SI derivate adimensionale ale căror denumiri şi simboluri pot fi utilizate, fără a fi obligatoriu, în exprimarea altor unităţi SI derivate, în funcţie de necesităţi.
2. adoptă în cadrul SI, "katalul", al cărui simbol este "kat", ca unitate SI pentru măsurarea activităţii catalitice. Scopul acestei noi unităţi de măsură SI armonizată este asigurarea unei descrieri coerente şi uniformă a unităţilor de măsură în domeniul medicinii şi al biochimiei şi, pe cale de consecinţă, eliminarea oricărui risc de confuzie provenind din utilizarea unor unităţi nearmonizate.
3. adoptă o notă la definirea "kelvinului", în vederea eliminării uneia dintre sursele majore de variabilitate observată între diferitele realizări ale punctului triplu al apei.

Actual pe piaţa Republicii Moldova se folosesc unităţile de măsură ale Sistemului Internaţional de Unităţi (SI) conform prevederilor Legii metrologiei. De asemenea specialiştii Institutului Naţional de Metrologie (INM), deseori la efectuarea procedurii de aprobare de model, întîlnesc în rapoartele de încercări (efectuate în alte state), valori ale mărimilor exprimate nu doar în unităţile de măsură SI fundamentale dar şi în unităţi de măsură definite din cele fundamentale precum şi unităţi de măsură definite independent de cele fundamentale.

În ceea ce priveşte unitatea de măsură “katalul” au fost contactate mai multe laboratoare medicale, dintre care laboratorul clinicii internaţionale “Medpark”, laboratorul metrologic al “Synevo” şi producătorul naţional de medicamente “Farmaco” – aceștia susţin că la moment nu folosesc aşa unitate de măsură, deoarece se practică folosirea unităţii de măsură “mol”.

Estimarea posibilelor consecinţe în cazul în care nici o acţiune nu e întreprinsă

Dacă nu vor fi întreprinse acţiuni direcţionate asupra problemelor menţionate mai sus, Moldova va eşua în îndeplinirea angajamentelor faţă de partenerii de dezvoltare şi va fi afectat parţial parcursul complex de integrare europeană. Mai mult ca atât, există un potenţial de îmbunătăţirea a cadrului de reglementare a unităţilor de măsură, care poate fi valorificat mai bine prin transpunerea şi implementarea Directivei 2009/3/CE.

Stabilirea scopurilor acţiunilor statului

Prin măsurile propuse de armonizare cu prevederile directivei, statul are următoarele scopuri:

* aducerea cadrului normativ în corespundere cu prevederile Directivei 2009/3/CE;
* asigurarea liberii circulaţii a produselor prin armonizarea unităţilor de măsură cu cele din UE;
* optimizarea cadrului de reglementare existent, eliminând un gol legislative important, care constă în faptul că în Republica Moldova actualmente nu există document normativ care ar reglementa unităţile de măsură legale - mărimile, unităţile şi definiţiile lor.

COSTURILE MAJORE ŞI BENEFICIILE ANTICIPATE ALE INTERVENŢIEI STATULUI

Impacturile potenţiale asupra sectorului privat

În rezultatul analizei prevederilor Directivei care sunt propuse spre transpunere în cadrul normativ din Moldova, s-a constatat că armonizarea cu Directiva în cauză nu presupune costuri adiţionale pentru sectorul privat. Aceasta se datorează faptului că Legea metrologiei nr. 647-XIII din 17 noiembrie 1995 stabileşte utilizarea unităţilor de măsură din Sistemul Internaţional de Unităţi, iar echipamentele plasate pe piaţă sunt deja conforme cu acele prevederi.

Totodată, implementarea prevederilor va asigura o circulaţie mai liberă a produselor prin armonizarea unităţilor de măsură cu cele din UE şi va optimiza cadrul de reglementare existent, eliminând un gol legislativ important, care constă în faptul că în Republica Moldova actualmente nu există document normativ care ar reglementa unităţile de măsură legale - mărimile, unităţile şi definiţiile lor.

Impacturile potenţiale asupra sectorului public

În rezultatul analizei prevederilor Directivei care sunt propuse spre transpunere în cadrul normativ din Moldova, după cum este descris în capitolele de mai sus, şi în urma discuţiilor cu principalele părţi interesate (Institutul Naţional de Standardizare şi Metrologie (în prezent - Institutul Naţional de Metrologie), s-a constatat că armonizarea cu Directiva în cauză nu presupune costuri adiţionale pentru sectorul public. Respectarea prevederilor noi va fi asigurată de către inspectorii Agenţiei pentru Protecţia Consumatorilor, care după ce vor face cunoştinţă cu prevederile în cauză, vor putea uşor, fără costuri adiţionale, să le aplice în practică.

Nesiguranţele majore referitor la potenţialele impacturi ale intervenţiei statului

Măsurile propuse în acest AIR sînt simple şi clare, care nu implică costuri şi eforturi adiţionale semnificative. Prin urmare, n-au fost identificate nesiguranţe majore referitor la potenţialul implementării acestor măsuri şi se recomandă ca proiectele actelor propuse să intre în vigoare la data publicării acestora.

EVALUAREA ABORDĂRILOR ALTERNATIVE

În cadrul elaborării AIR s-au stabilit 2 abordări alternative de soluţionare a problemelor identificate: alternativa „a nu face nimic", alternativa „ proiectul Hotărîrii de Guvern cu privire la aprobarea unităţilor de măsură legale" în vederea armonizării cadrului de reglementare din Moldova cu prevederile Directivei 2009/3/CE.

În scopul transpunerii Directivei, vor fi introduse unele completări la Legea metrologiei nr. 647-XIII din 17 noiembrie 1995, cu modificările şi completările ulterioare şi anume:

• Articolul 4 se va modifica astfel ca Guvernul să poată aproba unităţi de măsură legale, denumirile, simbolurile şi definiţiile unităţilor de măsură legale, valorile unităţilor de măsură legale ce nu fac parte din SI, dar care trebuie să fie exprimate în unităţi SI.

Utilizarea altor unităţi de măsură decît cele stabilite de Guvern va fi admisă pentru produse şi echipamente, componentele şi părţile de schimb ale acestora plasate pe piaţă pînă la data aprobării de către Guvern a listei exacte a unităţilor de măsură legale şi valorilor acestora.

• Pentru a stabili normele primare, necesare creării premizelor transpunerii, articolul 4 se completează cu un aliniat nou, care permite utilizarea, în domeniul transportului aerian, maritim şi feroviar a altor unităţi de măsură decît cele prevăzute de legislaţie, care au fost stabilite prin convenţii sau acorduri internaţionale la care Republica Moldova este parte.

Adiţional, pentru transpunerea prevederilor detaliate şi tehnice din Directiva 2009/3/CE, a fost elaborat proiectul Hotărîrii de Guvern "Cu privire la aprobarea unităţilor de măsură legale".

Analiza comparativă a alternativelor este prezentată mai jos.

|  |  |  |
| --- | --- | --- |
| Alternativa | Posibile avantaje | Posibile dezavantaje |
| 1. A nuface nimic | Nu au fost identificate avantaje semnificative. | În procesul analizei s-a constatat că există unele lacune în cadrul normativ, dar şi un potenţial de optimizare a cadrului de reglementare. Astfel, acest potenţial nu poate fi valorificat dacă nu sunt implementate modificările la cadrul de reglementare propuse în acest AIR |
| 2. Elaborarea şi adoptarea proiectelor actelor propuse în acest AIR | Unele din avantaje sînt:   * Libera circulaţie a produselor în statele membre a UE; * Optimizarea cudrului de reglemetarea existent; * Armonizarea sectorului public cît şi a celui privat la prevederile proiectului dat nu presupune costuri adeţionale. | Nu au fost identificate nesiguranţe majore referitor la potenţialul implementării prezentului proiect de Hotărîre de Guvern. |

STRATEGIA DE CONSULTANŢĂ

Impacturile armonizării cu prevederile Directivei 2009/3/CEau fost discutate cu experţii naţionali responsabili de punerea în aplicare a acestei directive şi cu alte părţi interesate, precum şi cu asociaţiile din sector, în cadrul unor întâlniri.

Proiectul a fost transmis Organelor centrale de specialitate ale administraţiei publice, Instituţiilor în subordinea ministerului şi Întreprinderilor interesate pentru examinarea şi prezentarea propunerilor şi obiecţiilor. De asemenea a fost plasat pe pagina web a Ministerului Economiei. În rezultat s-a constatat că proiectul şi adoptarea acestuia este oportună şi binevenită.

Comentariile şi obiecţiile părţilor consultate au fost analizate şi luate în consideraţie pentru îmbunătăţirea proiectului.

CONCLUZII ŞI RECOMANDĂRI

Autorii Analizei optează pentru Opţiunea II, întrucât aceasta corespunde standardelor de calitate prevăzute la pct. 8 din Metodologia aprobată prin Hotărârea Guvernului nr. 1230 din 24.10.2006. Adoptarea proiectului propus este necesară pentru a armoniza cadrul normativ din Moldova cu prevederile directivelor europene şi are potenţialul de a optimiza cadrul de reglementare cu privire la unităţile de măsură.

În rezultatul aprobării proiectului Hotărîrii de Guvern cu privire la aprobarea unităţilor de măsură legale va fi necesar de inclus modificările corespunzătoare în Legea metrologiei, pentru a o aduce în concordanţă cu directiva transpusă